Jastog
<s>Jastog (od dalmatsko -latinskog: astacus,-grčki: ἀσταϰός) ili prug, rarog, dugorepi rak iz reda desetonožaca (Decapoda), iz porodice Palinuridae.</s>

<s>Karakteristike</s>

<s>Jastog je smeđeljubičaste boje sa žutim mrljama, dug od 25 do 45 cm, težak do 5 kg.</s><s>Za razliku od hlapa, prve prsne noge nisu mu razvijene, pa zato nema velika kliješta, ali su mu vanjska ticala duža od tijela sa jakim trnovitim dršcima.</s><s>Pokriven je bodljikavim oklopom, koji završava repom u formi lepeze.</s>

<s>Živi na obraslu kamenastom dnu između 60 i 70 m dubine.</s>

<s>Rasprostranjenost 
Većina vrsta (od njih 60) živi u tropskim vodama, ali Evropskog jastoga (Palinurus elephas), ima od Britanskog otoka sve do Mediterana.</s><s>Dvije su vrste ekonomski važne u obje Amerike; Kalifornijski jastog (Palinurus interruptus) koji živi duž obala Pacifika i Karipski jastog (Palinurus argus), kog ima od Bermuda do Brazila.</s><s>Palinurus interruptus postiže duljinu od oko 40 cm a Palinurus argus oko 45 cm.</s>

<s>Uz te nabrojane vrste za ribolov je važan i afrički kameni jastog (Jasus lalandei), kog ima u vodama oko Južne Afrike.</s>

<s>evropskog jastoga (Palinurus elephas) ima duž cijelog Jadrana, a najviše uz obale otoka Visa, Mljeta, Lastova, Palagruže i Premude., gdje je more bistrije, slanije i dublje.</s>

<s>Način života i ishrana 
Danju se jastog skriva po kamenitim škrapama na morskom dnu, a noću za mjesečine izlazi u potrazi za hranom.</s><s>Hrani se algama, morskim crvima, manjim vrstama rakova i strvinama, koje nađe po dnu.</s>

<s>Oklop mu se ne može širiti, pa ga zbog tog presvlači u određenim periodima, kako bi mogao rasti.</s><s>Kad mu oklop postane suviše mekan, jastog se povlači u rupe izvan domašaja predatora, tad se gotovo ni ne hrani.</s>

<s>Najveći jastogovi predatori su hobotnice i veće grabežljive ribe.</s>

<s>Razmnožavanje 
Jastozi se pare kad mužjaku i ženki potpuno otvrdne oklop.</s><s>Spolnu zrelost dostižu između četvrte i pete godine života.</s><s>Ženke su obično veće od mužjaka.</s><s>Mrijeste se tokom zimskih mjeseci, broj jajašaca koje će ženka imati zavisi prvenstveno o njenoj veličini, a nakon tog i o temperaturi vode.</s><s>Inkubacija jajašca u tijelu ženki traje od 3 do 9 mjeseci, nakon tog izleže ličinke u nekoliko dana.</s><s>Ličinke imaju deset stadija života, koji traju oko pola godine, u posljednjem stadiju poprimaju formu odraslog raka.</s>

<s>Privredno značenje 
Jastog se smatra jednom od najvećih gastronomskih delicija.</s><s>Njegovo meso bijele boje vrlo je ukusno, i bogato bjelančevinama i ugljikohidratima.</s><s>Zbog tog se jastog smatra ekonomski najvažnijom i najčešće lovljenom vrstom rakova.</s>

<s>Povezano 
 Rakovi</s>

<s>Izvori</s>

<s>Vanjske veze 
 Lobster 
 Jastog</s>

<s>Jastog
Zglavkari</s>

